projecte-aina/catalan_government_crawling huggingface dataset:
En les aules on ja feia classe fins ara, però també en d'altres específiques (per exemple, l'aula d'anglès) i en tots aquells espais d'ús educatiu (biblioteca, laboratori, taller, gimnàs, etc.).
De manera general sí, per evitar la circulació dels grups dins el centre.
Sempre que sigui possible a l'aire lliure i, de manera excepcional, al gimnàs o en pavellons municipals.
En aquest darrer cas, caldrà garantir que hi ha neteja i desinfecció entre grups i bona ventilació.
Sí, sempre que es pugui garantir que hi ha neteja i desinfecció entre grups i una bona ventilació.
De manera esglaonada i per torns.
Si grups de convivència diferents comparteixen espai, caldrà mantenir la distància o, si escau, usar la mascareta.
Sí, tenint en compte diverses mesures de seguretat, com l'ús de la mascareta (tret que estigui esmorzant o dinant) i la distància (1,5 metres o deixar una cadira buida) entre els alumnes que són de diferents aules.
Aquest curs serà diferent, perquè la situació actual de la pandèmia ha provocat canvis en l'organització de l'escola i en la manera de relacionar-se amb els companys i companyes (amb mesures de protecció, seguretat i higiene).
Segons la situació de casos positius del centre educatiu i/o l'estat de la pandèmia a la població es pot prendre aquesta mesura.
De tota manera, si s'aturen les classes presencials la formació es continuarà fent telemàticament, per garantir la continuïtat del curs escolar.
D'altra banda, el centre estaria obert per atendre alumnes amb necessitats socials o amb famílies que treballen en serveis socials bàsics.
La decisió de confinament parcial o total d'un centre educatiu la pren el Departament de Salut conjuntament amb el Departament d'Educació com a resultat de la valoració de la situació en què es troba el centre educatiu o, si és el cas, el territori on està ubicat.
Inevitablement hi haurà confinaments, però els departaments d'Educació i Salut estan preparats per fer-hi front:
Sí, a part del tutor o tutora, poden fer-hi classe altres docents o personal de suport educatiu, si la major part de la seva jornada transcorre en aquesta classe, sempre tenint en compte les mesures de seguretat.
Sí, els centres poden dur a terme les activitats previstes en la seva programació amb persones de fora del centre (per exemple, espectacles infantils, representacions teatrals o bé la participació per famílies en activitats concretes), sempre aplicant totes les mesures de prevenció i seguretat sanitària.
Fora de l'horari lectiu, en el marc de l'escola, sí que s'han de respectar els grups de convivència estables.
El teu fill o filla s'ha de quedar a casa en els casos següents:
Així mateix, si té una malaltia crònica d'elevada complexitat, n'has de parlar amb el tutor o tutora i l'equip pediàtric, per valorar les implicacions que assisteixi presencialment a l'escola.
No, els alumnes que conviuen amb una persona que té covid-19 s'han de quedar a casa.
Les famílies abans que els fills vagin a escola: si el teu fill o filla té més de 37,5 oC s'ha de quedar a casa.
Els centres educatius també tenen la recomanació de prendre diàriament la temperatura de tot l'alumnat que va al centre educatiu.
S'han assignat diferents punts d'entrada i sortida als grups en intervals de 10 minuts.
Precisament les entrades esglaonades es fan perquè hi hagi el mínim d'aglomeracions possible.
Els alumnes entren fins a l'aula de forma esglaonada, per grups de convivència estables i, a partir de 6 anys, han de portar mascareta (per als més petits de 6 és opcional).
Aquesta decisió és de la família (dels tutors): si l'acompanyes has de tenir cura d'evitar les aglomeracions a l'entrada i a la sortida de l'escola.
Versió castellana del document mitjançant el qual les famílies accedeixen, en cas necessari, a la realització d'una prova PCR als seus fills i/o filles i, si es considerés adient, a fer també un test d'anticossos
Document mitjançant el qual les famílies accedeixen, en cas necessari, a la realització d'una prova PCR als seus fills i/o filles i, si es considerés adient, a fer també un test d'anticossos
Les mesures extraordinàries per evitar els brots de la covid-19 a les escoles explicades de forma gràfica
Carta del conseller d'Educació i de la consellera de Salut a les famílies
Document que aclareix alguns aspectes en relació amb l'actuació davant de l'aparició d'un cas sospitós o d'un positiu en el centre educatiu
Carta del conseller d'Educació i de la consellera de Salut a les directores i als directors dels centres educatius
Adaptació de les mesures del Pla d'actuació per al curs 2020-2021
El conseller d'Educació i la consellera de Salut s'adrecen a tot el personal docent
El Departament d'Educació posa en coneixement de les direccions dels centres educatius les accions engegades per fer més segur l'inici del curs
Document que complementa les mesures previstes al "Pla d'actuació per al curs 2020-2021 per a centres educatius en el marc de la pandèmia"
El Departament d'Educació ofereix aquest nou espai web en el marc de la campanya, amb l'objectiu que les famílies hi puguin trobar orientacions i propostes d'activitats d'aprenentatge per a alumnes d'educació infantil, primària i secundària.
Materials per fomentar una bona convivència en diversos àmbits
Com fer activitats amb els alumnes d'infantil, primària i secundària
Activitats del canal Super3 recomanades pel Departament
Recull de vídeos educatius d'aquest programa del Super3
Recursos per a totes les edats per aprendre i compartir
Materials de batxillerat: 29 cursos moodle per compartir
Ens estem formant perquè entre tot el personal educatiu garantim el dret a l'educació en unes escoles obertes i segures
Famílies i comunitat educativa farem que la transformació digital sigui una realitat
Trobaràs en un sol lloc tots els materials que t'interessen per aconseguir que les escoles estiguin obertes i siguin segures
Consulta les preguntes que ens heu fet sobre la tornada a l'escola
Fem xarxa amb Salut perquè la informació que necessites sigui clara i actualitzada
Els vostres fills assimilen d'una manera molt natural el seu entorn digital: s'envien missatges de text, xategen, tenen blogs, pengen fotos i les comenten, comparteixen arxius de música.
En l'educació dels fills respecte de l'ús de les xarxes socials, heu de tenir en compte els aspectes següents:
L'objectiu final és ajudar els vostres fills a fer un ús responsable de les xarxes i a ser uns bons ciutadans digitals.
El Departament d'Educació oferirà als centres orientacions i activitats adreçades a l'alumnat mentre els centres romanguin tancats a causa del confinament.
Així, a través de la Xarxa Telemàtica de Catalunya, Xtec, es suggereixen un seguit d'activitats per tal que puguin contribuir al desenvolupament de l'autonomia personal de l'alumne i siguin també significatives per a l'aprenentatge.
Els centres poden oferir aquestes tasques via telemàtica o mòbil.
Les orientacions que hauran de coordinar i regular els equips docents, no seran considerades lectives o avaluables, tot i que en demanin el retorn corresponent, atès que actualment encara hi ha famílies que no disposen de connectivitat.
Per això, entendre aquestes activitats com a avaluables implicaria incidir en la no equitat.
Es proposen orientacions diverses, com ara la realització d'activitats d'observació i de contrast d'elements propers a la realitat de l'alumne, de cerca d'informació, d'indagació, de lectura, culturals, artístiques, lúdiques..., així com activitats alternatives a l'aprenentatge a l'aula que no és possible fer pel tancament dels centres.
Al mateix temps, però, han de respectar la les necessitats de descans dels alumnes, el temps de lleure i la convivència familiar.
Es planteja també que l'alumnat aprengui a gestionar el temps propi, s'autoreguli o prengui decisions.
Educació posarà, també, a disposició dels centres recomanacions de treball per a tots els alumnes de les diferents etapes educatives.
Alguns dels exemples concrets plantejats, són:
Televisió de Catalunya i Catalunya Ràdio han arribat a un acord amb el Departament d'Educació per fer difusió a través de la seva programació de les orientacions i consells que el Departament ha fet arribar als centres educatius per contribuir a l'aprenentatge de tot l'alumnat.
En el cas de Televisió de Catalunya, es farà a través de diferents programes del canal Super3 i del nou format digital "Avui aprenem", un recull de peces divulgatives sobre diferents àmbits.
I, en el de Catalunya Ràdio, es farà en la programació excepcional d'aquests dies a les emissores de Catalunya Ràdio i d'iCat.
Concretament, el canal Super3 difondrà els continguts pedagògics que el Departament d'Educació posa a l'abast de la CCMA en espais com "Una mà de contes", el programa de ciència "Dinàmiks", l'informatiu infantil i juvenil "InfoK", l'espai de cuina amb "Manduka" o el concurs d'anglès "Fish&Chips".
Catalunya Ràdio, per la seva banda, també farà divulgació d'eines i accions telemàtiques adreçades als alumnes a través de les xarxes socials als espais "Adolescents iCat" i "iCat Kids".
D'aquesta manera, la ràdio pública es posa al servei de la comunitat educativa per evitar la bretxa digital entre els alumnes que no tenen connectivitat a casa amb ordinador, però que en canvi sí que disposen de telèfon mòbil i escolten la ràdio en FM.
Reforçar l'autonomia personal, generar motivació i curiositat
Aquesta col·laboració permetrà la creació de continguts audiovisuals adreçats a tot l'alumnat a través de nous canals de comunicació que se sumaran a les propostes dels centres educatius, fet que n'incrementarà la seva difusió.
L'objectiu és que aquests continguts puguin reforçar el desenvolupament de l'autonomia personal, generar motivació i curiositat a tot l'alumnat i que també siguin significatius per al seu aprenentatge.
Les propostes estaran alineades amb les orientacions i activitats adreçades a l'alumnat que ahir va publicar el Departament a la Xarxa Telemàtica de Catalunya, Xtec per als centres educatius.
Les activitats i orientacions que es proposen són diverses i contemplen diferents nivells de desenvolupament de capacitats i competències, com ara la realització d'activitats d'observació i de contrast d'elements propers a la realitat de l'alumne, de cerca d'informació, d'indagació, de lectura, culturals, artístiques, lúdiques...
Alguns exemples són realitzar un diari o representar una història amb titelles a l'etapa d'educació infantil; escoltar un audiollibre o visitar museus virtuals a l'educació primària; o propostes d'anàlisis sobre el coronavirus transversals i dels diferents àmbits competencials a l'educació secundària.
La situació extraordinària en què ens trobem arran de la pandèmia pel coronavirus ens interpel·la de diverses maneres.
La convivència durant el confinament s'ha convertit en un repte i aquests materials volen ser una ajuda per abordar-lo oferint consells a les famílies, eines per a una adequada gestió de les emocions i formació en valors per aprendre a relacionar-se i a conviure de forma positiva i saludable.
Recursos per a un aprenentatge socioemocional lúdic en entorns familiars i educatius
Infografia amb consells per tenir en compte durant el confinament
Materials de sensibilització per desemmascarar els estereotips de gènere presents a la societat
Mòduls formatius basats en històries elaborades pel programa de TV3 Una mà de contes
La pandèmia, el confinament i la pràctica de l'ensenyament telemàtic han portat al Departament d'Educació a accelerar el Pla d'educació digital de Catalunya, és a dir, a avançar en la transformació digital dels centres, promovent actuacions encaminades a millorar la competència digital de l'alumnat i del professorat.
El Pla suposa una eina per garantir l' èxit escolar i social de tots els alumnes.
Aquest curs es lliuren 300.000 ordinadors a l'alumnat a partir de 3r d'ESO, 110.000 paquets de connectivitat a alumnes vulnerables i 85.000 dispositius a docents.
Per contribuir al desenvolupament de les competències digitals que els ciutadans i les ciutadanes necessiten per viure i treballar en una societat caracteritzada per les transformacions i els canvis derivats de les mateixes tecnologies.
Per garantir que les oportunitats d'aprenentatge arribin a tot l'alumnat, especialment als més vulnerables.
Pla d'acció per garantir l'aprenentatge en línia i per fomentar l'ús educatiu de les tecnologies digitals.
Orientacions i propostes d'activitats d'aprenentatge per a alumnes d'educació infantil, primària i secundària.
Aquest recurs permet aprendre i jugar, oferint una nova proposta de ludificació en l'educació socioemocional.
Utilitzar aquest material facilitarà el desenvolupament de la consciència emocional, que implica percebre els propis sentiments i emocions, identificar-los i posar-los nom.
De manera indirecta, aquesta proposta pot contribuir a la regulació i l'autonomia emocional, i a millorar les competències socials i per al benestar.
Promoure l'educació socioemocional, especialment en els moments de confinament i de postconfinament, permet el coneixement i reconeixement de les pròpies emocions i les dels altres, i saber expressar-les, utilitzar-les i gestionar-les de manera positiva.
Això facilita l'adquisició d'unes adequades actituds personals que ajudaran a establir i mantenir bones relacions amb els i les altres i, per tant, a conviure de manera positiva.
Saber identificar les emocions i les necessitats, anomenar-les i tenir espais per reflexionar, escoltar i ser escoltat, és de vital importància, tant en l'àmbit familiar com en els centres educatius.
Aquest recurs elaborat pel Departament d'Educació (2020) amb col·laboració de la il·lustradora Gracia Lleó i l'experta en pràctiques restauratives Mònica Albertí, ens permet aprendre a gestionar les emocions tot jugant, oferint una nova proposta de ludificació en l'educació socioemocional.
Cadascuna de les cartes està inspirada en una emoció o estat emocional, el joc de cartes és totalment flexible i pot utilitzar-se creativament de moltes maneres.
Aquest recurs elaborat pel Departament d'Educació (2020) amb col·laboració de la il·lustradora Gracia Lleó i l'experta en pràctiques restauratives Mònica Albertí, ens permet conèixer i reconèixer les necessitats tot jugant, oferint una nova proposta de ludificació en l'educació socioemocional.
Cadascuna de les cartes està inspirada en una necessitat.
El joc de cartes és totalment flexible, pot utilitzar-se creativament de moltes maneres i és complementari amb el de les 36 cartes de les emocions.
L'Estadística sobre ús i equipament TIC als centres educatius s'obté d'una operació estadística de caràcter censal i de periodicitat anual, desenvolupada pel Departament d'Ensenyament, amb la col·laboració del Ministeri d'Educació, Cultura i Esports.
Té com a objectiu principal conèixer la situació dels centres educatius públics i privats de Catalunya respecte de les noves tecnologies de la informació i la comunicació (TIC).
Permet conèixer l'equipament de TIC a les escoles, els diferents serveis de TIC que ofereixen els centres, i també els usos i coneixements del personal docent en aquesta matèria.
En aquesta estadística s'inclouen tots els centres educatius de Catalunya que imparteixen durant el curs de referència algun dels ensenyaments següents: educació primària, ESO, batxillerat, i cicles formatius de grau mitjà i superior.
Els serveis educatius són equips multiprofessionals que donen suport i assessorament als professors i als alumnes (i les seves famílies) de centres educatius públics i privats concertats de nivells educatius no universitaris.
Cada servei educatiu de zona està format pels serveis educatius que actuen en els centres d'una zona educativa específica; aquests serveis són els següents:
Els serveis educatius específics donen suport a l'activitat pedagògica dels centres en la seva actuació amb els alumnes amb discapacitats específiques que interfereixen en el seu desenvolupament personal, social i curricular.
A més a més, donen atenció directa i orientació a aquests alumnes i a les seves famílies.
Els camps d'aprenentatge (CdA) ofereixen al professorat i als centres educatius la possibilitat de desenvolupar projectes de treball per a l'estudi i l'experimentació en un medi singular de Catalunya; formen una xarxa de serveis que dóna suport als professors que proposen objectius d'aprenentatge relacionats amb l'estudi del medi a partir de projectes que es desenvolupen en estades al mateix centre o al seu entorn.
La carta de compromís educatiu és un document que té com a finalitat potenciar la comunicació, la participació, la implicació, el compromís i la corresponsabilitat entre els centres i les famílies en l'educació d'infants i joves.
Per tant, la carta ha de contribuir, entre altres, als objectius següents:
Cada centre elabora la seva carta de compromís educatiu de manera participativa entre els diferents membres de la comunitat escolar, especialment els professionals de l'educació i les famílies, segons els principis, criteris i valors del seu projecte educatiu.
Aquest document l'han de signar el pare, mare, tutor o tutora legal de l'alumne o alumna i la direcció del centre educatiu públic o la persona titular del centre privat concertat en el moment de la matrícula.
La carta de compromís educatiu es pot ampliar amb una addenda de continguts específics addicionals per facilitar el seguiment individualitzat de cada alumne o alumna.
L'addenda recull els acords concrets i els compromisos que la família i el centre s'avenen a adquirir per ajudar l'alumne a millorar el rendiment escolar i la integració escolar i social.
Cal revisar-la periòdicament per fer el seguiment dels acords i valorar si s'han assolit els objectius.
En cas d'incloure una addenda, aquesta ha d'estar signada pel pare, mare o el tutor o tutora legal i el tutor o tutora del centre.
A partir del cicle superior d'educació primària, els alumnes també poden signar-la i participar activament en la redacció dels compromisos que assumeixen a títol personal.
A continuació podeu consultar les cartes de compromís de diferents centres:
Article de la plataforma digital Faros, de l'Hospital Sant Joan de Déu, que orienta els pares per millorar la motivació dels fills i aconseguir que tinguin una actitud positiva per aprendre.
Article de l'Ara.Criatures que ofereix reflexions sobre la necessitat de donar suport als fills en cas de suspendre i així promoure que puguin aprendre dels errors.
Recull dels Debats d'Educació de la Fundació Jaume Bofill on trobareu les aportacions d'Annie Kidder, experta en el treball amb famílies sobre aquest tema.
Aquest article del blog de la Fundació CET10 reflexiona sobre com acompanyar els fills en el procés d'aprendre a responsabilitzar-se de les tasques escolars.
L'autor planteja com el que es viu a casa condiciona de manera important la vida escolar dels fills.
Recull orientacions en tècniques bàsiques per estudiar millor.
Famílies i mestres, entendre'ns per educar.
El llibre analitza el context de la relació família-escola i fa propostes de millora a l'abast de tothom amb l'objectiu de construir vincles basats en la confiança i procurar la millor educació per a les criatures.
En aquesta etapa que els fills són més autònoms i responsables, l'acompanyament a casa continua sent molt important, encara que se'ls ha de demostrar confiança perquè s'organitzin sols.
Els hàbits d'estudi que han iniciat a la primària es consoliden i la família heu d'afavorir que siguin constants i es planifiquin per repassar i estudiar cada dia, encara que diguin que no tenen feina per a l'endemà.
En aquest sentit, és recomanable que, sobretot al principi de l'etapa, us assegureu que fan un bon ús de l'agenda escolar.
A partir dels 14 anys el paper orientador i d'acompanyament de la família els pot ajudar a decidir què faran en acabar aquesta etapa.
En aquest sentit, cal que entenguin i acceptin les conseqüències de les seves decisions.
És molt important que col·laboreu amb el centre i mantingueu el contacte amb el tutor o tutora, que participeu en reunions de classe, entrevistes i altres actes escolars.
Al web del seu institut trobareu informacions, activitats i dates d'interès: avaluacions, terminis de lliurament d'informes acadèmics (notes), dates d'exàmens de recuperacions, activitats i sortides etc.
En general, per fer un seguiment escolar adequat dels vostres fills és convenient el següent:
(alumnes que no l'han obtingut en finalitzar l'etapa)
En aquesta etapa, els vostres fills comencen l'ensenyament obligatori.
Tenen més responsabilitats derivades de l'escola: estudi, deures, projectes.
És necessari que al començament els ajudeu a establir rutines i, més endavant, a planificar-se les feines, valorar l'ordre en el seu material i la necessitat de treballar en un lloc adequat, sense soroll.
És molt important no confondre l'acompanyament escolar amb assumir tasques que no us són pròpies, com ara fer-los els deures.
Un bon acompanyament per part vostra suposa que us assegureu que fan les feines escolars, però també que reforceu els continguts escolars amb activitats diàries (portar-los a comprar, llegir amb ells, etc.).
És molt important també que us mantingueu en contacte i col·laboreu amb el tutor o tutora mitjançant l'agenda escolar, quan ja la tinguin.
Estigueu al cas del que es publica al web de l'escola i si esteu en un grup o xarxa social de famílies, intenteu mantenir una comunicació positiva i enriquidora.
Participeu en reunions de classe, entrevistes i altres actes escolars.
En general, per fer un seguiment escolar adequat dels fills és convenient que:
En aquesta edat la majoria de nens comencen a anar al parvulari, on el treball d'hàbits i rutines es combina amb l'aprenentatge d'alguns continguts, juntament amb valors i normes de convivència.
En aquest sentit, és bo que conegueu allò que es fa a l'escola i com reforçar des de casa els objectius que el centre proposa.
La comunicació i la confiança entre pares i docents és important al llarg de tota l'etapa.
Podeu aprofitar les ocasions com les entrades i sortides, reunions, entrevistes, jornades o celebracions per mantenir el contacte i intercanviar les informacions pertinents per al seguiment escolar dels fills.
En general, per fer un seguiment escolar adequat dels vostres fills és convenient tenir en compte el següent:
En aquesta edat, l'evolució dels nens gira entorn d'aspectes tan importants com aprendre a caminar, parlar i adquirir hàbits de menjar i dormir.
També es comencen a establir les primeres relacions socials amb pares, germans, avis i cuidadors.
Tot aquest procés va dirigit a que el nen aconsegueixi més autonomia en les seves activitats diàries.
És molt important que hi hagi coherència entre els hàbits i les rutines que els ensenyeu a casa i les que els ensenyen les altres persones que els cuiden.
En general, per fer un seguiment adequat del desenvolupament dels vostres fills és convenient el següent:
En primer lloc, pares i mares heu de garantir l'assistència diària dels fills al centre escolar en unes bones condicions d'alimentació, descans i salut, procurant que tinguin una actitud positiva, respectuosa i responsable.
És important assenyalar que fer el seguiment i l'acompanyament del procés escolar dels fills no vol dir assumir tasques que no us són pròpies, com fer-los els deures.
Un bon acompanyament implica interessar-vos pel que fan a l'escola, ajudar-los a organitzar el seu temps, assegurar-se que fan els deures, reforçar els continguts escolars, aplicar a casa el que van aprenent i garantir-los un temps de descans i oci.
D'altra banda, la família ha de potenciar en els fills l'autoconeixement, l'autoestima, la capacitat d'autonomia, el valor de l'esforç i la responsabilitat.
Per realitzar un bon seguiment i acompanyament escolar és necessari que la família i l'escola treballeu conjuntament, des de la confiança, amb coherència i coordinació, de manera que allò que es diu a l'escola ho reforceu des de casa, i a l'inrevés.
En general, per fer un seguiment escolar adequat dels vostres fills i treballar per aconseguir l'èxit escolar és convenient tenir en compte el següent: